【丑集下】【大字部】奕 ·康熙筆画:9 ·部外筆画:6
【唐韻】羊益切【集韻】【韻會】【正韻】夷益切,\ud840\udc24音亦。大也。【詩·大雅】奕奕梁山,維禹甸之。 又次序也。【詩·商頌】萬舞有奕。 又美也。【詩·魯頌】新廟奕奕。【揚子·方言】奕僷,容也。自關以西,凡美容謂之奕,或謂之僷。 又【爾雅·釋訓】奕奕,憂也。【詩·小雅】未見君子,憂心奕奕。 又【增韻】奕葉,累世也。舄奕,蟬聮不絕也。【班固·典引】發祥流慶,舄奕乎千載。 又圍碁曰奕。奕者,落奕之義。【孟子】奕秋,通國之善奕者也。 又遊奕,神名。【翰府名談】\ud863\udef0堯咨泊三山磯,有叟曰:午日午後,舟行必覆。堯咨聽其言,是日行舟者盡溺。復見前叟,曰:某江之遊奕將也。公位極人臣,故奉告。 又【雲笈七籤】四梵天元始曰常融天,玉降天,梵度天,賈奕天。【註】賈奕,酉陽雜俎作覆奕。 又【韻補】叶於略切,音約。【詩·小雅】憂心奕奕。叶上柏下懌,柏音博,懌音藥。按《說文》奕在亣部,从大,《六書統》攺大作廾,《字彙》分見,自應以《說文》爲正。弈、\ud848\udf38、\ud848\udf3e。